Document ID: /roh_data/filtered/fineweb-2-filterrobots_roh.jsonl.gz/67600

Il cussegl naziunal è s'exprimì in'ulteriura giada per la vegliadetgna da votar cun 16 onns. El ha refusà ina proposta da sia cumissiun da terminar las lavurs correspundentas cun 98 cunter 93 vuschs. La fatschenta va enavos sin ina iniziativa parlamentara dals Verds.
La cumissiun statalpolitica sto uss elavurar sco proxim in project per sbassar la vegliadetgna da votar. Sin nivel chantunal dastgins fin uss be a Glaruna votar cun 16 onns. En blers auters chantuns è quai vegnì refusà a l'urna.